CELEX: 32016D0612
Language: hu
Date: 2016-03-23 00:00:00
Title: A Tanács (KKBP) 2016/612 határozata (2016. március 23.) a Svájci Államszövetségnek az Európai Unió mali KBVP-missziójában (EUCAP Száhil Mali) való részvételéről szóló, az Európai Unió és a Svájci Államszövetség közötti részvételi megállapodás aláírásáról és megkötéséről

21.4.2016   
            
            
               HU
            
            
               Az Európai Unió Hivatalos Lapja
            
            
               L 105/1
            
         A TANÁCS (KKBP) 2016/612 HATÁROZATA
   (2016. március 23.)
   a Svájci Államszövetségnek az Európai Unió mali KBVP-missziójában (EUCAP Száhil Mali) való részvételéről szóló, az Európai Unió és a Svájci Államszövetség közötti részvételi megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A 2014/219/KKBP tanácsi határozat (1) 10. cikkének (4) bekezdése szerint a harmadik államok részvételére vonatkozó részletes szabályok az Európai Unióról szóló szerződés 37. cikkének megfelelően megkötött megállapodások tárgyát képezik.
            
         
               (2)
            
            
               A Tanács 2015. december 7-én határozatot fogadott el a Svájci Államszövetségnek az Európai Unió mali KBVP-missziójában (EUCAP Száhil Mali) való részvételéről szóló, az Európai Unió és a Svájci Államszövetség közötti részvételi megállapodásra (a továbbiakban: a megállapodás) irányuló tárgyalások megkezdésére való felhatalmazásról.
            
         
               (3)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   A Svájci Államszövetségnek az Európai Unió mali KBVP-missziójában (EUCAP Száhil Mali) való részvételéről szóló, az Európai Unió és a Svájci Államszövetség közötti részvételi megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   A megállapodás 9. cikkének (1) bekezdésében előírt értesítést az Unió nevében a Tanács elnöke teszi meg.
   4. cikk
   Ez a határozat az elfogadásának napján lép hatályba.
   
      Kelt Brüsszelben, 2016. március 23-án.
      
         
            a Tanács részéről
         
         
            az elnök
         
         A.G. KOENDERS
      
   
   
      (1)  A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) (HL L 113., 2014.4.16., 21. o.).